หนูตื่นมาแล้ว บิดร่างกายตามปกติแต่อาจเร็วจนเกินไปจนทำให้คอเคล็ด ควรทำอย่างไรดี
สวัสดีค่ะ อาการคอเคล็ดเกิดจากบาดเจ็บของเส้นเอ็นหรือกล้ามเนื้อบริเวณคอ ซึ่งอาจเกิดได้จากหลายสาเหตุ เช่น เกิดกอุบัติเหตุกระแทกบริเวณคอ เช่นไปชนหรือปะทะกับสิ่งของ การเปลี่ยนทิศทางหรือความเร็วในการเคลื่อนไหวอย่างกะทันหันการหกล้มในท่าทางผิดปกติการออกกำลังกายอย่างผิดวิธี หรือออกกำลังกายโดยไม่มีการอบอุ่นร่างกาย เป็นต้นการรักษาในเบื้องต้นให้ใช้การประคบเย็นในช่วง 24 ชั่วโมงแรกที่มีอาการ หลังจากนั้นให้ประคบร้อนหากปวดมากอาจทานยาแก้ปวดลดลดอักเสบ เช่นไดโคลฟีแนค(diclofenac),ไพรอกซิแคม(piroxicam) เป็นต้น โดยอาจทานร่วมกับยาคลายกล้ามเนื้อ นอกจากนี้ ควรระมัดระวังในการเคลื่อนไหวกล้ามเนื้อบริเวณคอ อาจใส่เฝือกอ่อนช่วยพยุงและลดการเคลื่อนไหวของคอ หรือใช้นที่ใช้สำหรับรองคอโดยเฉพาะ ในเวลานอนหลับเพื่อลดการเคลื่อนไหวของคอ หากอาการไม่ทุเลา ควรพบแพทย์เพื่อรักษาหรือตรวจเพิ่มเติม